#  ЎФАнинг воситачилар билан ишлаш бўйича Регламентига

 **3-сонли Илова**

##

**ВОСИТАЧИ – ЖИСМОНИЙ ШАХС ДЕКЛАРАЦИЯСИ**

*(Воситачи фаолиятини жисмоний шахс сифатида ташкил қилиш шаклини танлаган тақдирда тўлдирилади)*

Мен, *(Воситачининг Ф.И.Ш., туғилган санаси, фуқаролиги) (доимий яшаш манзили, телефон, факс, электрон почта манзили*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Мен, Воситачи сифатида ўз мажбуриятларимни бажаришда Ўзбекистон Республикаси қонунчилигининг, халқаро қонунчиликнинг қўлланиладиган барча қоидаларига, шу жумладан бандлик масалаларининг барча қоидаларига риоя этиш мажбуриятини ўз зиммамга оламан.
2. Мен, Воситачи сифатида ўз мажбуриятларимни бажаришда Ўзбекистон футбол Ассоциацияси (ЎФА) Устави ва низомларига, шунингдек ФИФА Низоми ва регламентларига риоя қилиш мажбуриятини ўз зиммамга оламан ҳамда менда олиб ташланмаган ёки ёпилмаган судланганлик ҳолати йўқлигини маълум қиламан.
3. Мен Клуб футболчиси, мураббийи, мансабдор шахси, расмий шахси ва бошқарувчи ходими эмаслигимни, шунингдек Ўзбекистон Профессионал Футбол Лигаси (ЎзПФЛ) ЎФАнинг Воситачилар билан ишлаш тўғрисидаги Регламентининг, VI- бўлими, 4- моддасида кўрсатилганидек Ўзбекистон Профессионал Футбол Лигаси (ЎзПФЛ) нинг мансабдор шахси ёки бирон-бир ходими эмаслигимни тасдиқлайман.
4. Мен ЎФАнинг Воситачилар билан ишлаш қўмитасида (ЎФА қўмитаси) воситачилик фаолиятини лицензиялаш талабларидан хабардор эканлигимни тасдиқлайман.
5. Мен 16 ёшга тўлмаган вояга етмаганлар билан воситачилик хизматларини кўрсатиш учун шартномалар тузишни таъқиқловчи III бўлимнинг 7-моддаси билан танишганимни тасдиқлайман.
6. Мен ПФЛ, ЎФА, бошқа миллий ассоциациялар, конфедерациялар ёки ФИФА билан манфаатлар бўйича низога олиб келиши мумкин бўлган шартномавий муносабатларим йўқлигини тасдиқлайман. Манфаатлар бўйича низолар юзага келган тақдирда, мен мижозимни ушбу вазият ҳақида ёзма равишда хабардор қилишга мажбурман.
7. Мен VI бўлимнинг 6-моддасига мувофиқ, Футболчи ва Ташкилот ўртасида воситачилик хизматларини кўрсатиш учун шартнома тузиш мақсадида, Футболчига ёки унинг оила аъзосига бевосита ёки билвосита бирон-бир моддий манфаат бериш, таклиф қилиш ёки имконият излашга ҳаққим йўқлигини тан оламан.
8. Мен Реглментда Воситачилар учун белгиланган барча мажбуриятлар билан танишиб чиққанлигимни маълум қиламан ва уларга риоя қилишни мажбуриятини оламан.
9. Мен лотерея ва бошқа шунга ўхшаш ўйинларда ёки ўйин билан боғлиқ ҳар қандай битимларда бевосита ёки билвосита қатнашмайман. Шунингдек, шунга ўхшаш тадбирларни реклама, брокерлик ва бундай тадбирларни ташкил этиш билан шуғулланувчи компаниялар, концернлар, ташкилотлар ва бошқаларда фаол ёки пассив тарзда қатнашишим таъқиқланганлигини тан оламан.
10. Мен менинг иштирокимда Футболчи ва/ёки Клуб билан битим тузишга алоқдор бўлган тегишли ахборот ва ҳужжатларни ЎФА қўмитасига тақдим этишга рози эканлигимни маълум қиламан.
11. Мен ЎФА Регламентининг V бўлимида белгиланган ЎФА Қўмитасининг мутлақ ваколатлари билан танишиб чиққанлигимни маълум қиламан .

12. Мен ушбу Декларация ЎФА Қўмитасига қулай ва тушунарли бўлишига розиман.

 13. Мен ЎФА, ОФК, ФИФА шартномавий муносабатлари бўлган Футболчилар ва/ёки Клублардан ахборотлар, шу жумладан барча шартномалар ва келишувларни олишларига розиман. Шунингдек, юқорида кўрсатилган шахслар, музокараларда қатнашган бошқар томонлардан тегишли битимга алоқадор бўлан бошқа ҳужжатларни ҳам сўраб олиш ҳуқуқига эга эканлигига розилик билдираман.

 14.Мен Ташкилотнинг фаолияти билан боғлиқ баҳс ва мунозараларни ЎФА Регламентининг V-бўлими, 2-моддасида белгиланган тартибда кўриб чиқишга рози эканлигимни тасдиқлайман.

 15. Долзарб бўлиши мумкин бўлган мулоҳазалар (юқорида қўрсатилган баёнотлар ва

 тасдиқларни ўзгартирмайдиган):

 Мен ушбу Декларацияни ихтиёрий равишда имзолайман. Мен ЎФА ушбу Декларацияда кўрсатилган маълумотларни тасдиқлаш учун зарур текширувларни ўтказиш ҳуқуқига эга эканлигига розиман. Шунингдек, мен ушбу Декларацияни имзолаш орқали ушбу Декларацияда кўрсатилган маълумотларга киритилган ҳар қандай ўзгаришларни маълум қилиш мажбуриятини оламан.

 (имзо) (имзо маъноси) (жой ва сана)